Όμορφο και καθαρό σπίτι, σε εξαιρετική θέση, πολύ κοντά στο κέντρο και στα μέσα μαζικής μεταφοράς. Το κέντρο φτάνεται με τα πόδια, όλες οι στάσεις μετρό, τραμ, λεωφορείου και τρένου σε πολύ κοντινή απόσταση. Το σπίτι πεντακάθαρο. Η Μαρία μας περίμενε με natas, το παραδοσιακό γλυκό τους, και ένα μπουκάλι κρασί. Ταξιδεύαμε παρέα με άλλο ένα ζευγάρι. Οι χώροι είναι ιδανικοί για 2 ζευγάρια ή μια οικογένεια, ευρύχωροι και απομονωμένοι. Η αυλή του σπιτιού μας βόλεψε ιδιαίτερα, για να καθόμαστε όλοι μαζί παρέα για πρωινό ή το βράδυ όταν γυρνούσαμε. Η Maria και ο σύντροφός της, ο Joao, ήταν πολύ ευγενικοί και εξυπηρετικοί. Μας ενημέρωσαν για το πώς να κινηθούμε στην πόλη και ήταν πρόθυμοι να απαντήσουν σε όλες τις απορίες μας. Ο Joao έχει ταξί και μας έκανε τη μεταφορά από και προς το αεροδρόμιο με πολύ καλή τιμή. Προθυμοποιήθηκε να φυλάξει τη βαλίτσα μας στο ταξί του για να μην χρειαστεί να την έχουμε μαζί μας μέχρι το βράδυ που πετούσαμε. Συστήνω ανεπιφύλακτα τη διαμονή στο σπίτι της Μαρίας κι αν ξαναέρθω Λισαβόνα σίγουρα θα το ξαναπροτιμήσω.